بؤیوک بریتانیانین اورتا دوغو مسئله‌لری عذره دؤولت ناظیری مارک فیلد ایسرایل-ین اردن چایی‌نین ایشغال آلتیندا اولان غرب ساحلینده یئنی یهودی یاشاییش مسکن‌لری سالماق باره‌سینده کی قراری ایله باغلی یازی‌لی بیانات یایدی.
فیلد بیاناتدا اؤلکه‌سی‌نین ایسرایل اورقان‌لاری‌نین اردن چایی‌نین غرب ساحلینده داها چوخ قصبه‌لر سالماق پلان‌لارینی گوجلو شکیلده قینادیغینی بیلدیردی.
بو یاشاییش مسکن‌لری‌نین اولوسلار آراسی حقوقا گؤره غیری-قانونی اولدوغونو و ایکی دؤولت‌لی حله ضربه ووردوغونو قئید ائدن فیلد ایسرایلی ضرروئریجی فعالیت‌لرینی دایاندیرماغا چاغیردی.
ناظیر بوتون طرف‌لری موجود گرگینلین آزالدیلماسی، عدالت‌لی و داوام‌لی باریش اوچون دوغرو موحیطین یارادیلماسی ایستیقامتینده داها چوخ سعی گؤسترمه‌یه دعوت ائتدی.
قئید ائدک کی، ایسرایل باش ناظیری بنیامین نتانیاهو 9 آوریل سئچکی‌لرینده غالیب گله جگی تقدیرده، اردن چایی‌نین ایشغال آلتیندا اولان غرب ساحلیندکی غیری-قانونی یهودی یاشاییش مسکن‌لرینی ایلحاق ائدجگینی سؤیله‌ییب. ایسرایل باش ناظیری بورادا یئنی قصبه‌لر سالیناجاغینی دا بیلدیریب.
اردن چایی‌نین غرب ساحلی 1967-جی ایلده ایسرایل طرفیندن ایشغال ائدیلیب. بورادا غیری-قانونی اولا‌راق یارادیلمیش تخمینن 250 منطقه‌ده 400 مین‌دن چوخ یهودی مسکونلاشیب.
